Sukladno odredbama Pravilnika o davanju na korištenje prostora u objektima osnovnih škola čiji je osnivač Grad Split (KLASA: 602-02/16-01/118, URBROJ:2181/01-09-01/06-16-2) Osnovna škola „Bol“ raspisuje

**JAVNI NATJEČAJ**

**za dodjelu prostora na korištenje**

1. Raspisuje se Javni natječaj za dodjelu prostora Osnovne škole „Bol“ iz Splita , Hrvatskih iseljenika 10, na korištenje udrugama, ustanovama i pravnim osobama na rok od dvije (2) godine, za sljedeće prostore:

|  |  |  |  |  |
| --- | --- | --- | --- | --- |
| **R.b.** | **Lokacija** | **Površina** | **Namjena** | **Naknada za korištenje** |
| 1. | Hrvatskih iseljenika 10, Split | 288 m2 | sportske aktivnosti | 100,00 kn po satu korištenja |
| 2. | Hrvatskih iseljenika 10, Split | 28 m2 | prodaja učeničkih marendi – najmanje od 7,30 do 11,30 u danima nastave | 75,00 kn po m2 |

**2.** Pravo podnošenja pisane prijave za dodjelu prostora na korištenje imaju udruge građana, ustanove i pravne osobe koje ispunjavaju sljedeće uvjete:

* moraju biti upisana u Registar udruga Republike Hrvatske, odnosno u drugi odgovarajući registar,
* moraju imati registrirano sjedište na području Grada Splita,
* moraju biti upisani u registar neprofitnih organizacija pri Ministarstvu financija republike Hrvatske te voditi transparentno financijsko poslovanje sukladno propisima o računovodstvu neprofitnih organizacija,
* ne smiju imati dugovanja s osnova plaćanja doprinosa i poreza te drugih davanja prema državnom proračunu i Proračunu Grada Splita
* moraju imati organizacijske kapacitete i ljudske resurse za provedbu aktivnosti,
* protiv udruge, ustanove i pravne osobe odnosno osobe ovlaštene za zastupanje (udruge, ustanove i pravne osobe) ne smije biti u tijeku kazneni postupak i ne smije biti pravomoćno osuđena za prekršaj ili kazneno djelo iz članka 48. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (u daljnjem tekstu: Uredba),
* prijava na natječaj mora sadržavati sve tražene podatke, dokumentaciju i popunjene obrasce određene natječajnom dokumentacijom,
* uredno su ispunili sve obveze temeljem ranije sklopljenih ugovora o korištenju prostora sa Školom.

**3.** Prijava na natječaj mora sadržavati:

* izvadak iz matičnog registra udruga odnosno izvadak iz drugog odgovarajućeg registra,
* izvadak iz Registra neprofitnih organizacija,
* presliku važećeg statuta udruge (ustanove, pravne osobe) sa svim izmjenama i dopunama,
* ispunjeni obrazac izjave ovlaštene osobe za zastupanje o nepostojanju duga s osnove potraživanja Grada Splita,
* potvrdu Porezne uprave o stanju duga po osnovi javnih davanja o kojima službenu evidenciju vodi Porezna uprava, a koja nije starija od 30 dana od objave javnog natječaja,
* popis zaposlenih osoba (na određeno i neodređeno vrijeme),
* uvjerenje nadležnog suda da se protiv odgovorne osobe udruge (ustanove, pravne osobe) ne vodi kazneni postupak i da nije pravomoćno osuđena za prekršaj ili kazneno djelo iz članka 48. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge(u daljnjem tekstu: Uredba),
* ispunjeni obrazac izjave ovlaštene osobe za zastupanje o nepostojanju duga s osnove sa Školom ranije sklopljenih ugovora o korištenju prostora,
* druge dokaze i dokumentaciju određenu natječajnom dokumentacijom.

Prijava se podnosi isključivo na obrascu koji je sastavni dio natječajne dokumentacije.

Obrazac prijave popunjava se na računalu, a može se preuzeti na mrežnim stranicama Osnovne škole „Bol“ - [www.os-bol-st.skole.hr](http://www.os-bol-st.skole.hr) .

Prijava u papirnatom obliku sadržava: obrazac prijave ovjeren službenim pečatom i vlastoručno potpisan od osobe ovlaštene za zastupanje te popratnu dokumentaciju.

**4.** Prijava na natječaj koja ne ispunjava propisane uvjete natječaja bit će odbijena. Povjerenstvo za pripremu i provedbu natječaja te provjeru prijava pristiglih na natječaj pisanim će putem obavijestiti podnositelja odbijene prijave o razlozima odbijanja prijave.

Prijavitelj čija je prijava na natječaj odbijena iz razloga neispunjavanja propisanih uvjeta natječaja ima pravo u roku 8 dana od dana zaprimanja obavijesti o odbijanju prijave podnijeti prigovor Povjerenstvu za prigovore. Pisani prigovor podnosi se na protokol Škole na adresi Osnovne škole „Bol“ Split, Hrvatskih iseljenika 10 u roku od 8 dana od dana prijema obavijesti o odbijanju prijave.

**5.**  Kriteriji i mjerila za bodovanje pristiglih prijava na natječaj za dodjelu na korištenje određenog prostor su:

a)Godine aktivnog djelovanja podnositelja prijave

- za svaku godinu aktivnog djelovanja ……………………………………………………… 1 bod

b)Broj zaposlenika na neodređeno vrijeme

- do 2 ……………………………………………………………………………………………………… 1 bod

-od 3 do 5……………………………………………………………………………............................ 3 boda

- od 6 do 10 ……………………………………………………………………………………………. 5 bodova

-više od 10 ……………………………………………………………………………………………… 7 bodova

c)Broj članova udruge i/ili volontera

-do 5 ………………………………………………………………………………………………………. 1 bod

-od 6 do 10 …………………………………………………………………………………………….. 3 boda

-od 11 do 20 …………………………………………………………………………………………… 5 bodova

-od 21 do 30 …………………………………………………………………………………………… 7 bodova

-više od 30 ……………………………………………………………………………………………… 9 bodova

d)Neposredan rad s korisnicima usluga

-rad s korisničkim skupinama do 5 korisnika ………………………………………….... 1 bod

-rad s korisničkim skupinama od 6 do 10 korisnika………………………………….. 3 boda

- rad s korisničkim skupinama od 11 do 20 korisnika……………………………….. 5 bodova

- rad s korisničkim skupinama od 21 do 40 korisnika……………………………….. 7 bodova

-rad s korisničkim skupinama iznad 40 korisnika ……………………………………. 10 bodova

e)Ostvarena priznanja, uspjesi, nagrade i sl.

-državna……………………………..…………………………………………………………………... 8 bodova

-Grada Splita……………………………….…………………………………………………………... 4 boda

-strukovna………………………………………….…………………………………………………… 2 boda

f)Prethodno korištenje prostora

-prethodno uredno korištenje istog prostora u Školi

(uredno izvršavanje ugovornih obveza temeljem ranijih ugovora)……....... 10 bodova

g) Neposredna uključenost učenika Škole u planirane aktivnosti

-učenici Škole će u velikoj mjeri biti uključeni u aktivnosti ponuditelja………. 2 boda

-korisničku skupinu čine isključivo učenici Škole……………………………………… 8 bodova

**6.** Prijavu za dodjelu jednog prostora kojeg planira koristiti više udruga u suradnji/partnerstvu podnosi samo jedna od udruga koja smatra da na javnom natječaju može ostvariti najveći broj bodova sukladno navedenim kriterijima i mjerilima.

Namjera korištenja prostora u suradnji/partnerstvu sa ostalim udrugama potvrđuje se izjavom koja se prilaže uz prijavu za dodjelu prostora na korištenje, potpisanom od ovlaštenih osoba svih suradničkih/partnerskih udruga.

**7.** Na temelju zbroja bodova za svakog prijavitelja, Povjerenstvo za dodjelu prostora na korištenju utvrđuje prijedlog liste prvenstva koja se objavljuje na mrežnoj stranici Osnovne škole „Bol“.

Povjerenstvo za dodjelu prostora na korištenje će pisanim putem obavijestiti prijavitelje o statusu njihove prijave u roku 8 dana od dana utvrđivanja prijedloga liste za dodjelu prostora na korištenje.

Na prijedlog liste prvenstva za dodjelu prostora na korištenje prijavitelji mogu uložiti prigovor Povjerenstvu za prigovore zbog redoslijeda na listi reda prvenstva ili zbog neuvrštavanja na listu reda prvenstva. Pisani prigovor podnosi se na protokol Škole na adresi Osnovne škole „Bol“, Split, Hrvatskih iseljenika 10 u roku od 8 dana od dana objave prijedloga liste prvenstva . Odluka Povjerenstva za prigovore o prigovoru je konačna.

**8.** Konačnu listu prvenstva za dodjelu pojedinog prostora, na prijedlog Povjerenstva za dodjelu prostora na korištenje, utvrđuje Školski odbor.

**9.** Na temelju utvrđene konačne liste prvenstva ravnatelj Škole sklapa s prijaviteljima ugovor o korištenju prostora na određeno vremensko razdoblje (u nastavku: ugovor).

Ako prijavitelj koji je ostvario najviše bodova za pojedini prostor ne pristupi zaključenju ugovora Školski odbor će predložiti ravnatelju slijedećeg prijavitelja s konačne liste prvenstva za taj prostor.

Ugovor se sklapa na rok od dvije (2) godine kao javnobilježnički akt, a troškove solemnizacije snosi korisnik.

**10.** Pisane prijave na natječaj podnose se u zatvorenoj omotnici s naznakom: „Ne otvaraj – Javni natječaj za dodjelu prostora na korištenje“ preporučeno poštom na adresu: Osnovna škola „Bol“, Split, Hrvatskih iseljenika 10 ili osobnom dostavom na protokol Škole na istoj adresi do 14,00 sati zadnjeg dana roka za podnošenje prijava ukoliko je radni dan.

Rok za podnošenje prijava na natječaj je 30 dana od dana objave na mrežnim stranicama Osnovne škole „Bol“ [www.os-bol-st.skole.hr](http://www.os-bol-st.skole.hr) odnosno objave obavijesti o natječaju u dnevnom listu „Slobodna Dalmacija“.

KLASA: 372-01/16-01/04

URBROJ: 2181-44-01-16-1

**Osnovna škola „Bol“**